open-index/open-wikipedia-markdown huggingface dataset:
குளோரோபார்மேட்டு

வலது|thumb|குளோரோபார்மேட்டு எசுதர்களின் பொதுவான வேதியில் அமைப்பு
**குளோரோபார்மேட்டுகள் (Chloroformates)**  குளோரோபார்மிக் அமிலத்தின்.  எசுதர்கள் வகையைச் சேர்ந்த வேதிச்சேர்மங்களின் வகைப்பாடாகும். இவை கரிம வேதியியலில் மிகப் பரவலாக பயன்படுத்தப்படுகின்றன. உதாரணமாக, பென்சைல் குளோரோபார்மேட்டானது கார்பாக்சி பென்சைலை காக்கும் தொகுதியை சேர்ப்பதற்கும், புளோரோஈனைல்மெதிலாக்சிகார்போனைல் குளோரைடானது FMOC யை காக்கும் தொகுதியைச் சேர்ப்பதற்கும் பயன்படுத்தப்படுகிறது.  இச்சேர்மங்கள் வண்ணப்பிரிகை முறையில் (Chromotography) பல்முனைப் பயன் வாய்ந்த வழிப்பொருட்கள் உருவாக்கு காரணிகளாக புகழ் பெற்று வருகின்றன.  இவை, மிகநீண்ட வரிசை வளர்சிதை மாற்றக்காரணிகளில் (அமினோ அமிலங்கள், அமீன்கள், கார்பாக்சிலிக் அமிலங்கள், பீனால்கள் போன்றவை) ஒப்பீட்டளவில் எளிய நிலைமாற்றங்களை, வாயுநிலை வண்ணப்பிரிகை முறை மற்றும் பொருண்மை நிரல் ஆய்வு பகுப்பாய்விற்குச் சாத்தியப்படுத்துகிறது.

## வேதி வினைகள்
குளோரோபார்மேட்டுகள் இதர அசைல் குளோரைடுகளுடனும் ஒத்த வினைகளைத் தருகின்றன. உதாரணமாக பின்வரும் வினைகள்:

* அமீன்களுடனான வினையின் விளைவாக கார்பமேட்டுகளை உருவாக்குதல்
* ஆல்ககால்களுடனான வினையின் விளைவாக கார்பனேட்டு எசுதர்களை உருவாக்குதல் 
* கார்பாக்சிலிக் அமிலங்களுடனான வினையின் விளைவாக கலப்பு நீரிலி]]களை உருவாக்குதல்

பகுப்பு:குளோரோபார்மேட்டுகள்
பகுப்பு:வேதி வினைக்குழுக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கோவை - 31 (நெல்)

**கோ - 31** (*CO 31*) (வேளாண் வழக்கு **ஒட்டு மானாவாரி**, ஆங்கிலம்: *Ottu manavarai*) எனப்படும் இந்த நெல் வகை, **ஜி இ பி - 24** மற்றும் **ஓ. பிரென்னிஸ் ([[பூக்கும் தாவரம்]])** (*O.perennis (Flowering plant) x GEB 24*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1963 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
கோவை - 33 (நெல்)

**கோ - 33** (*CO 33*) (வேளாண் வழக்கு **கருணா**, ஆங்கிலம்: *Karuna*) எனப்படும் இந்த நெல் வகை, **[[ஐ ஆர் 8 (நெல்)|ஐ ஆர் - 8]]** மற்றும் **[[ஆடுதுறை - 27 (நெல்)|ஏ டி டீ - 27]]** (*IR 8 x ADT 27*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1970 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சோடியம் பைகார்பனேட்டு ஏவூர்தி

**சோடியம் பைகார்பனேட்டு ஏவூர்தியானது **(Sodium bicarbonate rocket), 35 மிமீ ஒளிப்படச் சுருள் டப்பாவையும் சோடியம் பைகார்பனேட்டுடன், ஒரு காடியின் வினையிலிருந்து பெறப்படும் கார்பன் டை ஆக்சைடு வாயுவின் அழுத்தத்தையும் பயன்படுத்திச் செய்யப்படும் ஒரு மாதிரி ஏவூர்தியாகும். இவ்வகை ஏவூர்திகள் அறிவியல் வகுப்பறைகளில் இயற்பியல் மற்றும் வேதியியல் கொள்கைகளை விளக்குவதற்கு அடிக்கடி பயன்படுத்தப்படுகின்றன. சில சமயங்களில் இது **அல்கா-செல்ட்செர் ஏவூர்தி** எனவும் அழைக்கப்படுகிறது.

## தயாரித்தல்
இந்தச் சோதனையில், ஒரு ஒளிப்படச்சுருள்  டப்பாவானது நீரால் நிரப்பப்படுகிறது. அதனுள் நுரைத்துப் பொங்குதலுக்கான மாத்திரை (பொதுவாக அல்கா-செல்ட்செர்) சேர்க்கப்பட்டு டப்பாவானது இறுக்கமாக மூடப்படுகிறது. சிறிது நேரம் கழித்து, கார்பன் டை ஆக்சைடின் அழுத்தமானது மூடப்பட்ட டப்பாவினை உயர எழும்பிப் பறக்கச் செய்ய போதுமானதாக இருக்கிறது. இவ்வாறான நிகழ்வு நடக்கும் போது “பாப்“  ஒலியானது எழுகிறது.  டப்பாவானது வண்ணக் காகிதங்களால் ஏவூர்தியின் வடிவத்தைப் பெறும் விதத்தில் அலங்கரிக்கப்படலாம்.

## செயற்படும் விதம்
ஏவூர்தி அறிவியலில், ஒரு வேதி வினையானது மிக வேகமாக வாயு ஒன்றை உருவாக்குகிறது. இந்த வாயுவானது, ஏவூர்திப் பொறியிலிருந்து ஒரு திசையில் வெளியேற்றப்படும் பொழுது, அதன் உந்தமானது ஏவூர்தியை வாயு வெளியேறும் திசைக்கு எதிர்த்திசையில்  செலுத்துகிறது.

புகைப்படச்சுருள் டப்பாவில் செய்யப்பட்ட ஏவூர்தி மாதிரியானது அழுத்தப்பட்ட வாயுவானது வெளியேற முயலும் போது டப்பாவின் பலவீனமான பகுதியினைத் துளைத்துக் கொண்டு அனைத்து வாயுவையும் வெளியேற்றி விடுகிறது.  டப்பாவின் பின்புறத்திலிருந்து வரும் வாயுவானது, ஏவூர்தி மாதிரியினை மேல் நோக்கித் தள்ளுகிறது. வளிமண்டலக் காற்றின் எதிர்ப்பு மற்றும் புவி ஈர்ப்பு விசை ஆகியவை அதை கீழே விழச்செய்கிறது. ஒளிப்படச் சுருள் டப்பா குறைவான எடையின் காரணமாக வெகு விரைவாக முடுக்கம் பெறுகிறது. இந்த ஏவூர்தி மாதிரியானது, ஒரு திண்ம மற்றும் திரவம் கலந்த கலவையைப் பயன்படுத்தி வாயுவை உருவாக்குகிறது. இதிலிருந்து வெளிவரும் வாயுவானது, கார்பன் டை ஆக்சைடாகவும் (CO2), திரவமானது நீராகவும்(H2O), மற்றும் திண்மமானது நுரைத்துப் பொங்குதல் மாத்திரையாகவும் உள்ளன. நீரானது நுரைத்துப் பொங்குதல் மாத்திரையுடன் கலக்கப்படும் போது, கார்பன் டைஆக்சைடு வாயுவானது உற்பத்தி செய்யப்படுகிறது. இந்த வினையின் வேகமானது, மாத்திரையின் புறப்பரப்பளவினைப் பொறுத்து மாறக்கூடியது.

## வகுப்பறைப் பயன்பாடுகள்
சோடியம் பைகார்பனேட்டு ஏவூர்தி சோதனையை அடிப்படையாகக் கொண்டு  பல பாடங்கள் உள்ளன.
*மாணவர்கள் வெவ்வேறு அளவிலான நீர் மற்றும் அல்கா-செல்ட்செர் மாத்திரைகளைக் கொண்டு ஏவூர்திகளை அதிகத் தொலைவு எடுத்துச் செல்லும் விகித இயைபைக் கண்டறியச் செய்யலாம்.
*மாணவர்கள், ஏவூர்திகள் கடக்கும் தொலைவுகளிலிருந்து அவற்றின் வேகம் மற்றும் திசைவேகத்தைக் கண்டறிவதற்கான சமன்பாடுகளை வருவிக்கச் செய்யலாம்.
*நியூட்டனின் மூன்றாவது விதியையும் விளக்குகிறது.

## மேற்கோள்கள்

பகுப்பு:இயற்பியல் பரிசோதனைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
2017 அரியானா கலவரம்

**2017 அரியானா கலவரம்** என்பது 25 ஆகத்து 2017 அன்று இந்தியாவின் அரியானா மாநிலத்தின் பஞ்ச்குலா நகரத்தில் தொடங்கிய வன்முறைகளைக் குறிக்கும். 
இக்கலவரம் அரியானா, பஞ்சாப் மாநிலங்களின் பிற பகுதிகளுக்கும் நாட்டின் தலைநகர் புது தில்லிக்கும் பரவியது. இந்த வன்முறைச் செயல்களில் 36 பேர் கொல்லப்பட்டனர்; 250 பேர் காயமடைந்தனர்.

## வன்முறைகள்
பஞ்சாப்பிலுள்ள மாலவுட், பல்லுவானா ஆகிய இரு தொடருந்து நிலையங்கள் தீவைப்புக்கு உள்ளாகின. டெல்லியிலுள்ள ஆனந்த் விகார் தொடருந்து நிலையத்தில் ரெவா விரைவுத் தொடருந்தின் காலியான இரண்டு பெட்டிகள் தீ வைக்கப்பட்டன. என்டிடிவி செய்தித் தொலைக்காட்சியின் ஒளிபரப்பு வாகனம் தாக்கப்பட்டதில், ஒளிபரப்புப் பொறியாளர் காயமடைந்தார். சிர்சா நகரில், இந்தியா டுடே செய்தித் தொலைக்காட்சியின் குழு தாக்கப்பட்டதில் ஒளிப்படக்காரர் காயமடைந்தார். பஞ்சாப்பின் மன்சா நகரில், காவற்துறை வாகனங்கள் 2 கொளுத்தப்பட்டன.

## மேற்கோள்கள்

பகுப்பு:அரியானாவில் கலவரங்கள்
பகுப்பு:2017 இல் இந்தியா
குற்றியலுகரப் புணர்ச்சி

குற்றியலுகரச்சொற்கள் பிற சொற்களுடன் இணைவதைக்  **குற்றியலுகரப் புணர்ச்சி** என்பர்.

குற்றியலுகரம் என்பது உகரம் ஏறிய வல்லின எழுத்துகளான கு,சு,டு,து,பு,று சொல்லின் ஈற்றில் அமைந்து வரும் போது தன் ஓசையில் குறைந்து ஒலிப்பது குற்றியலுகரம் எனப்படும். குற்றியலுகரம் ஆறு வகைப்படும், குற்றியலுகர எழுத்துகளின் எண்ணிக்கை - 6 (கு,சு,டு,து,பு,று)

### குற்றியலுகர வகைகளாவன.

#### நெடில்தொடர்க் குற்றியலுகரம்
எ.கா. - நாகு, காசு, காடு, ஏது, காபு, ஆறு

#### உயிர்த்தொடர்க் குற்றியலுகரம்
எ.கா. - வரகு, முரசு, முருடு, மருது, துரபு, கவறு

#### ஆய்தத்தொடர்க் குற்றியலுகரம்
எ.கா. - எஃகு, கஃசு, அஃது, கஃறு,

#### வன்தொடர்க் குற்றியலுகரம்
எ.கா. - நாக்கு, காச்சு, காட்டு, காத்து,காப்பு, காற்று

#### மென்தொடர்க் குற்றியலுகரம்
எ.கா. - அங்கு, மஞ்சு, வண்டு, வந்து, அன்பு, வென்று

#### இடைத்தொடர்க் குற்றியலுகரம்
எ.கா. - சால்பு, சார்பு,காழ்பு,கொய்து,தெள்கு

### நன்னூல் விதி (164)
"உயிர்வரி னுக்குறண் மெய்விட் டோடும்"

#### விளக்கம்
நிலை மொழி ஈறு உகரம் வந்து  வருமொழியில் உயிரெழுத்து வருமானால் நிலைமொழியில் ஈற்றில் உள்ள  உகரம்  மெய் எழுத்தை விட்டு விலகிவிடும்.

எ.கா :- காசு+ஓலை → காச் + ஓலை

### நன்னூல் விதி (204)
"உடன்மே லுயிர்வந் தொன்றுவ தியல்பே"

#### விளக்கம்
நிலை மொழி ஈறு உகரம் வந்து  வருமொழியில் உயிரெழுத்து வருமானால் நிலைமொழியில் ஈற்றில் உள்ள  உகரம்  மெய் எழுத்தை விட்டு விலகியபின் அம்மெய்யில் வருமொழியின் உயிர் எழுத்து இணைவது.

எ.கா :- காசு+ஓலை → காச் + ஓலை

எ.கா :- காசு+ஓலை → கா+ச்+ ஓலை = காசோலை

### நன்னூல் விதி (183)
"நெடிலோ டுயிர்த்தொடர்க் குற்றுக ரங்களுட்

டறவொற் றிரட்டும் வேற்றுமை மிகவே"

#### விளக்கம்
டு,று ஆகியவற்றில் ஒன்றை ஈற்றாகக் கொண்டுவரும்   நெடில் தொடர், உயிர்த் தொடர் குற்றியலுகர சொற்கள் வருமொழியுடன் இணையும் போது ட்,ற் ஆகிய எழுத்துகள் தோன்றும்

எ.கா :- ஆறு+பாலம் = ஆற்றுப்பாலம்

எ.கா :- காடு + வழி = காட்டுவழி

### கருவி நூல்[தொகு]
நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு), 
உலகத் தமிழாராய்ச்சி நிறுவனம்

பகுப்பு:புணர்ச்சி (இலக்கணம்)
கிருஷ்ணா புஷ்கரம்

**கிருஷ்ணா புஷ்கரம்** கிருஷ்ணா ஆற்றில் 12 வருடங்களுக்கொரு முறை கொண்டாடப்படுகின்ற விழாவாகும்.  

## 12 நாள் விழா
இந்த புஷ்கரம் 12 நாள்கள் சிறப்பாகக் கொண்டாடப்படுகிறது. குரு கன்னி ராசியில் கடக்கின்ற சமயத்தில் இவ்விழா நடைபெறுகிறது. இவ்வகையில் ஓராண்டிற்கு சிறப்பு இருக்கின்ற போதிலும் முதல் 12 நாள்கள் புனிதமான நாள்களாக இந்தியர்களால் கருதப்படுகிறது.  ஆந்திரப்பிரதேசம், கர்னாடகம், தெலுங்கானா ஆகிய தென் மாநிலங்களில் புஷ்கரம் என்பதானது கொண்டாடப்பட்டு வருகிறது. 2016இல் இவ்விழா ஆகஸ்டு 12இல் தெர்டங்கி ஆகஸ்டு 23இல் நிறைவு பெற்றது.

## படித்துறைகள்
ஆந்திரா மற்றும் கர்னாடகாவில் கீழ்க்கண்ட படித்துறைகளில் இவ்விழா கொண்டாடப் படுகிறது.

### ஆந்திரா
விஜயவாடா : பத்மாவதி படித்துறை, கிருஷ்ணவேணி படித்துறை, துர்க்கா படித்துறை, சீதாநகரம் படித்துறை, புன்னாமி படித்துறை, பவானி படித்துறை, பவித்ர சங்கம் படித்துறை

அமராவதி : சிவாலயம் படித்துறை, தியான புத்தர் படித்துறை, தரணிகோட்டா படித்துறை

கர்னூல் மாவட்டம்: படாலா கங்கா படித்துறை (ஸ்ரீசைலம்), சங்கமேஸ்வரம் படித்துறை

கட்வால், மகாபூப் நகர் ஜுரல்லா, பீச்சுப்பள்ளியில் உள்ள படித்துறைகள்

### கர்னாடகா
கர்னாடகா : சிகோடி (பாகல்கோட்), ராய்ச்சூர் (கிருஷ்ணா வட்டம்)

## பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம்,  சரஸ்வதி புஷ்கரம், யமுனா புஷ்கரம், கோதாவரி புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.

## மேற்கோள்கள்

## வெளியிணைப்புகள்
* http://www.krishnapushkaram.com 
* https://en.wikipedia.org/wiki/Krishna_Pushkaralu

பகுப்பு:இந்து சமய விழாக்கள்
பகுப்பு:பண்டிகைகள்
இரு காரத்துவ எசுதர்

**இருகாரத்துவ எசுதர்** (Dibasic ester) என்பது இரண்டு கார்பாக்சிலிக் அமிலங்களின் எசுதர் ஆகும். பயன்பாட்டின் அடிப்படையில் ஆல்ககாலானது, மெத்தனால் அல்லது அதிக மூலக்கூறு எடை கொண்ட ஒற்றை ஆல்ககால்களாகவும் இருக்கலாம்.

## தயாரிப்பு
பல்வேறு மெத்தில் இருகாரத்துவ எசுதர்களின் கலவைகள் வணிக ரீதியாக அடிபிக் அமிலம், குளுடாரிக் அமிலம் மற்றும் சக்சீனிக் அமிலம் போன்ற குறுகிய சங்கிலித்தொடர் அமிலங்களிலிருந்து தயாரிக்கப்படுகிறது.

## பண்புகள்
* இலேசான பழத்தின் மனம் கொண்டது.
* எளிதில் தீப்பற்றாதது.
* எளிதில் மக்கும் தன்மையுடையது.
* அரிக்கும் தன்மையற்றது
* கார்பன்-8 - கார்பன்-10 வரையிலான ஆல்ககால்களைக் கொண்ட தாலேட்டுகள், அடிப்பேட்டுகள் மற்றும் அசிலேட்டுகள் ஆகியவற்றின் இரு காரத்துவ எசுதர்கள் உயவுப்பொருட்கள், சுழல் முடிச்சுகள் மற்றும் சேர்க்கைப் பொருட்கள் போன்ற வணிகப் பயன்பாட்டைக் கொண்டவையாக உள்ளன.
### பயன்கள்
வண்ணப்பூச்சுகள், கம்பிச்சுருளுகளுக்கான பூச்சுகள், வண்ணப்பூச்சுத் துண்டுகள், நெகிழியாக்கிகள், பிசின்கள், விரிசல்களை அடைக்கும் வேதிப்பொருட்கள், பாலிஆல்ககால்கள், கரைப்பான்கள், மண் உறுதிப்படுத்துதல், கூழ்மப்பிரிப்பு, பயிர் பாதுகாப்பு பொருட்கள், ஒட்டும் பொருட்கள் போன்றவையாக பயன்படுகின்றன.
## மேற்கோள்கள்

பகுப்பு:கரிம வேதியியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
எத்தில் சின்னமேட்டு

**எத்தில்  சின்னமேட்டு **(Ethyl cinnamate) சின்னமிக் அமிலம் மற்றும் எத்தனால் ஆகியவற்றின் எசுதர் ஆகும். இது கறுவா விதையிலிருந்து பெறப்படும் தனித்த எண்ணெயில் காணப்படுகிறது.   தூய எத்தில் சின்னமேட்டானது  ஒரு பழத்தின் மணமும், குணப்படுத்தக்கூடிய குணமும் கொண்டுள்ளது ஆம்பர் மஞ்சளை நினைவுபடுத்தக்கூடிய நிறத்துடனும் காணப்படுகிறது.

*p*-மீத்தாக்சி வழிப்பொருளானது ஒற்றைஅமீன் ஆக்சிடேசு வினைத்தடுப்பானாக அறியப்படுகிறது.

## இந்த வேதிப்பொருளைக் கொண்டிருக்கும் தாவரங்களின் பட்டியல்
* கச்சோளம் 

## மேற்கோள்கள்

பகுப்பு:எத்தில் எசுத்தர்கள்
பகுப்பு:சுவைமணங்கள்
பகுப்பு:உணவுச் சேர்பொருட்கள்
பகுப்பு:பீனைல் சேர்மங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பீனைல் புரோப்பேனாய்டுகள்
கடலைப்பருப்பு

thumb|கடலைப் பருப்பு
**கடலைப் பருப்பு** என்பது கொண்டைக் கடலையிலிருந்து உருவாக்கப்படும் உணவுப்பொருளாகும்.இது மஞ்சள் நிறத்துடன் இருக்கும்.இதை ஊற வைத்து அரைத்து வடை சுடுவார்கள். சட்னி,துவையல் செய்யப் பயன்படும்.மேலும் பல வகையான கூட்டுகளிலும் பயன்படுத்தப்படும். இதை வறுத்த பின் *வறுகடலை* அல்லது *பொட்டுக் கடலை* எனவும் வழங்குவர். வறுகடலையைச் சட்னியிலும் குருமாவிலும் பயன்படுத்துவர்.இது சத்தான உணவுப்பொருள்.

பகுப்பு:பருப்புகள்
எக்சாமெதிலீன்டைஅமீன்

**எக்சாமெதிலீன்டைஅமீன் **(Hexamethylenediamine) H2N(CH2)6NH2. என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும்.  இந்த மூலக்கூறானது அமீன் வேதிவினைக் குழுக்களைக் கொண்டு முடியப்பெற்ற எக்சாமெதிலீன் ஐதரோகார்பன் சங்கிலியைக் கொண்டுள்ள டைஅமீன் ஆகும். இது நிறமற்ற திண்மமாகும். சில வணிகரீதியிலான மாதிரிகள் மஞ்சள் நிறத்தைக் கொண்டிருக்கலாம். இது கடுமையான அமீன் நாற்றத்தைக் கொண்டு, விந்தினை ஒத்ததாக இருக்கிறது. ஆண்டொன்றுக்கு நுாறு கோடி கிலோகிராம் அளவுக்கு இச்சேர்மம் உற்பத்தி செய்யப்படுகிறது.

## தொகுப்பு முறை தயாரிப்பு
எக்சாமெதிலீன்டைஅமீன் முதன் முதலில் தியோடர் கர்டியசு என்பவரால் கண்டறியப்பட்டது.
 இது அடிப்போநைட்ரைலின் ஐதரசனேற்றத்தால் தயாரிக்கப்படுகிறது.
: NC(CH2)4CN  +  4 H2   →    H2N(CH2)6NH2

இந்த ஐதரசனேற்றமானது, அம்மோனியாவால் நீர்த்துப் போகச் செய்யப்பட்ட உருகிய அடிப்போநைட்ரைலைக் கொண்டு நிகழ்த்தப்படுகிறது. இவ்வினைக்கான வினைவேக மாற்றிகள் கோபால்ட்டு மற்றும் இரும்பினை அடிப்படையாகக் கொண்டவையாகும். விளைபொருள் நல்ல அளவில் கிடைக்கப் பெறுகிறது. ஆனால் வணிகரீதியில் முக்கியத்துவம் வாய்ந்த குறிப்பிடத்தக்க இணை விளைபொருட்கள், பகுதியளவு ஐதரசனேற்றம் செய்யப்பட்ட வினையிடைப்பொருட்களின் வினைத்திறனைப் பொறுத்து கிடைக்கப் பெறுகின்றன. 1,2 -டைஅமினோவளையஎக்சேன், எக்சாமெதிலீன்இமின் மற்றும் டிரைஅமீன் பிஸ் (எக்சாமெதிலீன்டிரைஅமீன்) ஆகியவையும் இந்த இணை விளைபொருட்களுள் உள்ளடங்கும். 

மற்றொரு மாற்று செயல்முறையில், இரானே நிக்கல் வினைவேக மாற்றியாகவும் எக்சாமெதிலீன்டைஅமீனையேக் கரைப்பானாகக் கொண்டு நீர்த்துப் போகச் செய்யப்பட்ட அடிப்போநைட்ரைலும் பயன்படுத்தப்படுகின்றன. இந்தச் செயல்முறையானது அம்மோனியா இல்லாமலும், குறைவான அழுத்தம் மற்றும் வெப்பநிலையிலும் நிகழ்கிறது.

## பயன்பாடுகள்
பலபடிகளின் உற்பத்தியில், ஏறத்தாழ தனிப்பட்ட முறையில் எக்சாமெதிலீன்டைஅமீன்  பெருமளவு பயன்படுகிறது. இதன் இரண்டு வினைசெயல் தொகுதிகளைக் (அல்லது வேதிவினைக்குழு) கொண்ட அமைப்பு இதற்கு நன்மை செய்யும் விதத்தில் உள்ளது. அடிபிக் அமிலத்துடனான குறுக்க வினை வழியாக, நுகர்வு செய்யப்படும் பெரும்பான்மையான டைஅமீன்களானவை, நைலான் 66 உற்பத்திக்கே செலவிடப்படுகிறது. இல்லாவிடில், இந்த டைஅமீனிலிருந்து பாலியூரித்தேன் தயாரிப்பின்போது, ஒற்றை மூலக்கூறு நுழைநிலை மூலமாக, எக்சாமெதிலீன் டைஐசோசயனேட்டானது உற்பத்தியாகிறது. டைஅமீனானது, இப்பாக்சி பிசின்களில் குறுக்குப் பிணைப்பு ஏற்படுத்தும் காரணியாகவும் பயன்படுகிறது.

## பாதுகாப்பு
எக்சாமெதிலீன்டைஅமீனானது மிதமான நச்சுத்தன்மை உடையதாகும். இதன் LD50 மதிப்பானது 792-1127 மிகி/கிகி ஆக உள்ளது. மற்ற கார அமீன்களைப் போலவே இது தீவிரமான காயங்களையும் கடுமையான எரிச்சலையும் உண்டாக்க வல்லவை. இத்தகைய காயங்கள் பிரித்தானிய நாட்டில், பில்லிங்காம் அருகில், சீல் சாண்ட்ஸ் எனும் இடத்தில்ப பி.எ.எசு.எப் இல் 2007 ஆம் ஆண்டு சனவரி 4 ஆம் நாள் அன்று ஏற்பட்ட விபத்தின் விளைவாக உண்டானது உலகத்தால் அறியப்பட்டதாகும். இந்த நிகழ்வில் 37 நபர்கள் காயமடைந்தனர். அவர்களில் ஒருவர் மிகத் தீவிரமாக பாதிக்கப்பட்டார். 

## நிலைத்தன்மை
எக்சாமெதிலீன்டைஅமீன்னாது காற்றில் நிலைத்தன்மை வாய்ந்ததாகும். ஆனால், தீப்பற்றக்கூடியதும் ஆகும். வலிமையான ஆக்சிசனேற்றிகளுடன் இது ஒத்துப்போக இயலாத ஒரு சேர்மமாகும்.

## மேற்கோள்கள்

பகுப்பு:டையமீன்கள்
பகுப்பு:ஒற்றைப்படிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பணவிடுதூது

**பணவிடுதூது** என்பது 17 ஆம் நூற்றாண்டின் சிறு நூல் வகைகளில் ஒன்று. இதன் ஆசிரியர் பெயர் தெரியவில்லை. சொக்கநாத நாயக்கருடைய சமஸ்தானத்திலே தலைமை அதிகாரிகளில் ஒருவராக இருந்து, அவருக்குப்பின் 1682 இல் பட்டம் பெற்று முத்து  வீரப்ப நாயக்கர் ஆட்சியில் அவருடைய அமைச்சர்களில் ஒருவராக விளங்கிய மாதை திருவேங்கடநாதரைத் தலைவராகக் கொண்டு பணவிடுதூது பாடப்பெற்றது.

## மேற்கோள்கள்
 

பகுப்பு:சிற்றிலக்கிய வகைகள்
ஹார்வி சூறாவளி

**ஹார்வி சூறாவளி** என்பது ஐக்கிய அமெரிக்காவின் டெக்சாசு மாநிலத்தை 2017ஆம் ஆண்டு பாதித்த சூறாவளியைக் குறிக்கும். இந்த வெப்ப மண்டலச் சூறாவளியின் காரணமாக தென்கிழக்கு டெக்சாசில் கடுமையான வெள்ளம் ஏற்பட்டது. ஐக்கிய அமெரிக்காவில் 2005 ஆம் ஆண்டுக்குப் பிறகு சூறாவளி ஒன்றினால் நிலச்சரிவு ஏற்பட்டது. 2008 ஆம் ஆண்டிற்குப் பிறகு டெக்சாசு மாநிலத்தை சூறாவளி தாக்கியது. 1961 ஆம் ஆண்டு சுறாவளி ஒன்றினால் தாக்கப்பட்டதற்குப் பிறகு, டெக்சாசு மாநிலம் கடுமையான சுறாவளியின் தாக்குதலுக்கு உள்ளாகியது.

## இந்தியர்களுக்கு ஏற்பட்ட பாதிப்புகள்
ஹூஸ்டன் பல்கலைக்கழகத்தில் படிக்கும் 200 இந்திய மாணவர்கள் மீட்கப்பட்டு பாதுகாப்பான இடத்தில் குடியேற்றப்பட்டனர். பிரையன் ஏரியில் நீச்சல் செய்த இந்திய மாணவர்கள் இருவர் மீட்கப்பட்டு, மருத்துவமனையில் சேர்க்கப்பட்டனர்.

## மேற்கோள்கள்

## வெளியிணைப்புகள்
* வெள்ளப்பெருக்கின் பாதிப்புகளை காட்டும் ஒளிப்படங்கள் 

பகுப்பு:ஐக்கிய அமெரிக்காவில் சூறாவளிகள்
பகுப்பு:2017 நிகழ்வுகள்
பகுப்பு:வெப்ப மண்டலச் சூறாவளிகள்
குர்மீத் ராம் ரகீம் சிங்

**குர்மீத் ராம் ரகீம் சிங்** (பிறப்பு: 15 ஆகத்து 1967) இந்தியாவைச் சேர்ந்த தேரா சச்சா சௌதா எனும் அமைப்பின தலைவர் ஆவார். இசைத் தயாரிப்பாளர், பாடகர்-பாடலாசிரியர், நடிகர், திரைப்படத் தயாரிப்பாளர் என செயலாற்றியவர். தேரா சச்சா சௌதாவின் தலைவராக 23 செப்டம்பர் 1990 முதல் இருக்கிறார்.

பாலியல் வன்புணர்வு, கொலை ஆகிய குற்றங்களுக்காக குற்றஞ்சாட்டப்பட்டு சிறைவாசம் அனுபவித்து வருகிறார். இந்தியப் புலனாய்வுத் துறையின் சிறப்பு நீதிமன்றம் இவரை 'வன்புணர்வுக் குற்றவாளி' என 25 ஆகத்து 2017 அன்று அறிவித்தது. இந்தத் தீர்ப்பு வெளியானதும் ஏற்பட்ட வன்முறைகளில் 36 பேர் கொல்லப்பட்டனர்; 300க்கும் அதிகமானோர் காயமடைந்தனர். இவருக்கு 20 ஆண்டுகள் சிறைத்தண்டனை வழங்கப்பட்டது.

## மேற்கோள்கள்

பகுப்பு:இந்தியக் குற்றவாளிகள்
பகுப்பு:1967 பிறப்புகள்
பகுப்பு:21-ஆம் நூற்றாண்டு குற்றவாளிகள்
பெற்றோசோ தமிழ் வித்தியாலயம்

## அறிமுகம்
frameless|இடது
**பெற்றோசோ தமிழ் வித்தியாலயம்** மத்திய மாகாணத்தில் நுவரெலியா மாவட்டத்தில் ஹட்டன் வலயத்தில் அமைந்துள்ளது. பொகவந்தலாவை நகரத்தில் இருந்து பலாங்கொடை பாதையில் சுமார் எட்டு கிலோமீற்றர் தூரத்தில் பெற்றோசோ தோட்டத்தின் அருகாமையில் இப்பாடசாலை அமைந்துள்ளது.கலவன் பாடசாலையாக காணப்படும் இப்பாடசாலையில் ஆண்களும், பெண்களுமாக சுமார் 350 மாணவர்கள் கல்வி கற்கின்றனர். அதிபர் உட்பட 17 ஆசிரியர்கள் தற்போது (2017ல்) கடமைப்புரிகின்றனர். தரம் ஒன்று முதல் தரம் பதினொன்று வரையிலான வகுப்புக்கள் இப்பாடசாலையில் காணப்படுகின்றன.

## வரலாறு
இப்பாடசலை 1925ஆம் ஆண்டு ஆரம்பிக்கப்பட்டதாக கூறப்பட்டாலும்  அதற்கான எழுத்தாவணங்கள் கிடைக்கவில்லை. ஆரம்பத்தில் இப்பாடசாலையில் தரம் ஐந்துவரையான வகுப்புக்கள் இருந்ததாகக் கூறப்படுகின்றது. படிப்படியாக முன்னேற்றம் கண்டு இன்று க.பொ.த சாதாரண தரம் வரை வகுப்புக்கள் நடைபெறுகின்றது.

இவர்களது கல்வி நடவடிக்கைளைப் பார்வையிடுவதற்கு கல்வி அதிகாரிகளாக இன்ஸ்பெக்டர்கள் காணப்பட்டனர். பரீட்சையின் போது வருகைத்தரும் அதிகாரிகள் பல்வேறு வினாக்களை வினவுவதன் மூலம் மாணவர்களின் சித்தி பெறுபேற்றினைத் தீர்மானிப்பர்.  இவ்வாறு அன்றையக் கால கல்வி நடவடிக்கைகள் காணப்பட்டன. மாணவர்களை ஒவ்வொரு வீடாக சென்று மாணவர்களை பாடசாலைக்கு அழைத்துவந்து அவர்களது கல்வி நடவடிக்கைகள் தொடங்கப்பட்டன. ஒரு கட்டிடத்தில் இயங்கிய இப்பாடசாலைக்கு சீடா செயற்றிட்டத்தினால் 1992ம் ஆண்டு மேலும் ஒரு கட்டிடம் அமைத்துக் கொடுக்கப்பட்டுள்ளது. 2010ம் ஆண்டு இப்பாடசாலைக்கு ஒரு கனிணி அறை அமைக்கப்பட்டுள்ளது. 2013ஆம் ஆண்டு இப்பாடசாலைக்கு ஒரு புதிய கட்டிடம் கிடைத்துள்ளது.

## கடமையாற்றிய அதிபர்கள்

## பாடசாலை கீதம்

## மேற்கோள்கள்

பகுப்பு:நுவரெலியா மாவட்டத் தமிழ்ப் பாடசாலைகள்
லின்ஸ்டெட் தமிழ் வித்தியாலயம்

**லின்ஸ்டெட் தமிழ் வித்தியாலயம்** மத்திய மாகாணத்தில் நுவரெலியா மாவட்டத்தில் அட்டன் கல்வி வலயத்தில் பொகவந்தலாவ பிரதேசத்தில் அமைந்துள்ள அதிகஸ்ட பிரதேச தோட்டப் பாடசாலையாகும். இப்பாடசாலை ஒரு ஆரம்ப பிரிவு பாடசாலையாக காணப்படுவதோடு கிட்டத்தட்ட 135 மாணவர்கள் கல்வி கற்கின்றார்கள். இங்கு கல்வி பயிலும் மாணவர்கள் அனைவரும் தோட்டத் தொழிலாளர்களின் பிள்ளைகளாகும். இப்பாடசாலை ஒவ்வொரு வருடமும் தரம் 05 புலமைப்பரிசில் பரீட்சையை நோக்காக கொண்டு கல்வி நடவடிக்கைகள் மேற்கொள்ளப்படுகின்றது.

## பாடசாலையின் கல்வி வளர்ச்சி
இவ் பாடசாலையில்

பகுப்பு:நுவரெலியா மாவட்டத் தமிழ்ப் பாடசாலைகள்
டிக்கோயா தமிழ் மகா வித்தியாலயம்

**டிக்கோயா தமிழ் மகா வித்தியாலயம்** இலங்கை, நுவரெலியா மாவட்டத்தில், அட்டன் கல்வி வலயத்தில் டிக்கோயா நகரில் அமைந்துள்ள ஒரு பாடசாலை ஆகும். இப்பாடசாலை 2015 ஆம் ஆண்டில் நுவரெலியா மாவட்டத்தின் முதலாவது நுண்கலைப் பாடசாலையாகப் பிரகடனப்படுத்தப்பட்டது.

## மேற்கோள்கள்

பகுப்பு:நுவரெலியா மாவட்டத் தமிழ்ப் பாடசாலைகள்
வாய்மொழி வாய்பாட்டுக் கோட்பாடு

வாய்மொழி வாய்ப்பாட்டுக் கோட்பாடு என்பது நாட்டுப்புறவியல் கோட்பாடுகளுள் ஒன்றாகும்.நாட்டுப்புற
இலக்கிய ஆய்வில் ஈடுபடுவர்கள் இக்கோட்பாட்டை வளர்த்தனர்.நாட்டுப்புற இலக்கியங்களின் 
படைப்பும் அமைப்பும் சொல்வோனின் முறையையும் சொல்வோன் செயல்படும் முறையையும் சார்ந்தவை கின்றது என்பதே இக்கோட்பாடாகும்.ஆல்பர்ட் லார்டு டேவிட்பைன் ஆகியோர் இக்கோட்பாட்டை வளர்த்தவர்களுள் முக்கியமானவர்களாவர்.நாட்டுப்புறப்பாடலின் ஒவ்வொரு வரியையும் ஆராயும்போது கதையின் நோக்கம் தெளிவாகிறது.

பகுப்பு:நாட்டுப்புறவியல்
கங்கைப் புனித நீராடும் விழா

**கங்கைப் புனித நீராடும் விழா** (கங்கா புஷ்கரம்) கங்கை ஆற்றங்கரையில் 12 ஆண்டுகளுக்கு ஒரு முறை கொண்டாடப்படுகின்ற விழாவாகும். 

## 12 நாள்கள்
இவ்விழா 12 நாள்கள் நடைபெறும். குரு, மேஷ ராசிக்குள் பிரவேசிக்கும்போது இவ்விழா கொண்டாடப்படுகிறது. 

## இடங்கள்
இவ்விழா காசி, ஹரித்வார், ரிஷிகேஷ் ஆகிய இடங்களில் நடைபெறும். 

### ஹரித்வார் கங்கா புஷ்கரம்
ஹரித்வார் கங்கா புஷ்கரம் 21 ஏப்ரல் 2023 முதல் நடைபெறவுள்ளது. சித்திரை 9ஆம் நாள் (22 ஏப்ரல் 2023) சனிக்கிழமை காலை 9.41 மணிக்கு மீன ராசியிலிருந்து மேஷ ராசிக்குகுரு பகவான் பிரவேசிக்கிறார். மேஷ ராசிக்குரிய கங்கை நதிக்கரையில், ஹரித்வாரில் புஷ்கர விழா நடைபெறவுள்ளது. 

## பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் நர்மதா புஷ்கரம்,  சரஸ்வதி புஷ்கரம், யமுனா புஷ்கரம் , கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன. 

பகுப்பு:இந்து சமய விழாக்கள்
பகுப்பு:பண்டிகைகள்
மரியா சிபில்லா மெரியன்

**மரியா சிபில்லா மெரியன்** (*Maria Sibylla Merian*, 2 ஏப்ரல் 1647 - 13 சனவரி 1717)  செருமனியில் பிறந்த இயற்கையியலாளர் ஆவார். பூச்சிகளைப் பற்றி ஆராய்ந்த முன்னோடி ஆய்வாளர் ஆவார்.

## பிறப்பு
1647 ஏப்ரல் 2 அன்று, செருமனியின் பிராங்க்புர்ட் நகரில் பிறந்தார்.

## பணிகள்
* தனது 52 ஆவது வயதில் சுரிநாமுக்குச் சென்ற மரியா அங்கிருந்த பூச்சிகள், தவளைகள், பாம்புகள் உள்ளிட்ட பலவற்றை ஓவியமாக வரைந்தார்.
* சுரிநாமில் அவர் வரைந்த ஓவியங்களைத் தன் கண்டுபிடிப்புகளோடு 'மெட்டமார்ஃபசிஸ் இன்ஸெக்டோரம் சுரிநாமென்ஸியம்' எனும் புத்தகமாக வெளியிட்டார்.
* 1705 ஆம் ஆண்டு வெளியான அந்தப் புத்தகம் அதுவரை மண்ணிலிருந்து பூச்சிகள் நேரடியாகத் தோன்றுகின்றன என்ற கருத்தை தவறென நிரூபித்தது.

## மறைவு
1717 ஜனவரி 13 அன்று காலமானார்.

## மேற்கோள்கள்

பகுப்பு:1647 பிறப்புகள்
பகுப்பு:1717 இறப்புகள்
பகுப்பு:பெண் அறிவியலாளர்கள்
பகுப்பு:பூச்சியியலாளர்கள்
பகுப்பு:செருமானியப் பெண் அறிவியலாளர்கள்
பகுப்பு:பெண் தாவரவியலாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சார்லசு பச்மன்

**சார்லசு பச்மன்**  (Charles William Bachman III திசம்பர் 11, 1924 -சூலை 13 2017) என்பவர் அமெரிக்கக் கணினி அறிவியலார் ஆவார். இவர் தொழில் நுட்ப ஆராய்ச்சியாளராகவும் வளர்ப்பவராகவும் இருந்தார். அடிப்படை விவரங்கள் மேலாண்மை திட்டங்களில் வல்லுநராக இருந்தார். கணினித் துறையில் பச்மன் டையாகிராம் என்று இவர் பெயரை நினைவு கூரும் வகையில் உள்ளது. பச்மன்  2017இல் சூலைத் திங்கள் 13 இல் இறந்தார்.

## பணிகள்

## மேற்கோள்

பகுப்பு:அமெரிக்கர்கள்
பகுப்பு:1924 பிறப்புகள்
பகுப்பு:2017 இறப்புகள்
சிங்கோபானா

***சிங்கோபானா*** (பொருள் - 'நீண்ட கழுத்து') என்பது தான்சானியாவின் மத்தியக் கற்பொடிக் காலத்தில் (கிரீத்தேசியக் காலம்) இருந்த ஒரு டைட்டனோரிய  சௌரோபோடா பேரினத்தைச் சேர்ந்த ஒரு தொன்மாவாகும். இது சிங்கோபானா சாங்வென்சிஸ் என்னும் ஒரு உறுப்பினத்தைக் கொண்டு அறியப்படுகிறது.

## மேற்கோள்கள்

பகுப்பு:தொன்மாக்கள்
பியரே பூர்டோ

thumb|பியரே பூர்டோ, 1996
**பியரே பூர்டோ**  (Pierre Felix Bourdieu 1, ஆக்சுடு 1930 -23, சனவரி 2002) பிரெஞ்சு நாட்டின் சமூகவியலாளர், மாந்தவியலாளர், மெய்யறிவாளர் மற்றும் அரசியல் அறிவாளர் ஆவார். 

## இளமைக் காலம்

பூர்டோ தெற்கு பிரான்சில் டென்குவின் என்ற சிறிய ஊரில் தொழிலாளர் குடும்பத்தில் பிறந்தார். இவருடைய தந்தை ஒரு ஏழை விவசாயியாகவும் அஞ்சல் துறை பணியாளாகவும் இருந்தார். தந்தை  தந்த  ஊக்கத்தினால்  பாரிசில் உள்ள ஒரு பல்கலைக் கழகத்தில் சேர்ந்து மார்க்சியச்  சிந்தனையாளர் லூயிஸ் ஆல்துசர் என்பவரின் வழிகாட்டுதலில் தத்துவம் பயின்றார். 

## செயல்பாடுகள்

பூர்டோ கல்வியாளரும் நூலாசிரியருமாவார்.  25 புத்தகங்களுக்கும்  300 கட்டுரைகளுக்கும் மேல் எழுதியுள்ளார்.  புதிய தாராளமயமாக்கலுக்கும்  உலகமயமாக்கலுக்கும்  எதிராகவும், அநியாயத்துக்கு, அடக்குமுறைக்கு  எதிராகவும் சுரண்டலுக்கு எதிராகவும் பேசினார்; எழுதினார்;  இயங்கினார். 

## கருத்துகள்

சமூகத்தில் அதிகாரம் பல்வேறு வகைகளிலும் மிகவும் நுட்பமாகவும் பரவியுள்ளதை ஆராய்ந்தார். சமூக ஒழுங்கு  தலைமுறை தலைமுறையாக எப்படி பேணப்படுகிறது என்பதையும் எண்ணி எழுதினார். மேற்கத்திய மரபு சார்ந்த கருத்துக்களிலிருந்து இவர் மாறுபட்டார். மூலதனம் என்பது பொருளாதாரம் தொடர்பான கருத்தியல் சார்ந்தது.  ஆனால் இவர் சமூகப்  பண்பாட்டு மூலதனம் என்பதைப் புதியதாக அறிமுகப்படுத்தினார்.

பிலைசு பாஸ்கல் இன்  தத்துவங்கள் இவரைக்  கவர்ந்தன.  இவருடைய சமூக வியல் கருத்துக்கள் கல்வி, பண்பாடு, மாந்தவியல் ஆகியவற்றைத் தழுவியதாகவும் அவற்றில் செல்வாக்கு செலுத்துவதாகவும் இருந்தன.

## மேற்கோள்கள்

## வெளி இணைப்புகள்

*
*Information on Pierre Bourdieu (life, academia, and influence) — edited by Albert Benschop (University of Amsterdam)

பகுப்பு:பிரெஞ்சு சமூகவியலாளர்கள்
பகுப்பு:1930 பிறப்புகள்
பகுப்பு:2002 இறப்புகள்
கே. எல். சிறீமாலி

**கே. எல். சிறீமாலி** ( Kalu Lal  Shrimali திசம்பர் 1909 - 5 சனவரி 2000) என்பவர்  இந்திய நடுவணரசில்  கல்வி அமைச்சராக இருந்தவர். இவர் நாடாளுமன்ற உறுப்பினராகவும் கல்வியாளராகவும் இருந்தார்.

## வாழ்க்கைக் குறிப்புகள்

இராசசுத்தான் மாநிலம் உதய்பூரில் பிறந்த சிறீமாலி பனாரசு பல்கலைக்கழகம், கொல்கத்தா பல்கலைக்கழகம் , நியுயார்க்கு கொலம்பியா பல்கலைக் கழகம்  ஆகியவற்றில் கல்வி பயின்றார்.

1955 முதல் 1963 வரை நடுவணரசு கல்வி அமைச்சராக இருந்தார். இராசசுத்தான் மாநிலத்திலிருந்து இவர் மாநிலங்கள் அவைக்கு இரண்டு முறை தேர்ந்தெடுக்கப் பட்டார்.

இவருடைய கல்வித் துறைப் பங்களிப்புக்காகப் பத்ம விபூசண் விருது  இவருக்கு 1976 ஆம் ஆண்டில் அளிக்கப்பட்டது. சன்  சிக்ஸன் என்ற கல்வி மாத இதழின் ஆசிரியராக இருந்து பணியாற்றினார்.
கல்வி மற்றும் சமூக நலச் சங்கங்களின் செயல்பாடுகளுக்குத் துணையாக  இருந்தார்.

## மேற்கோள்

பகுப்பு:இந்தியக் கல்வியாளர்கள்
பகுப்பு:பத்ம விபூசண் விருது பெற்றவர்கள்
கூடுதல் சத்துணவு உதவித் திட்டம்

**கூடுதல் சத்துணவு உதவித் திட்டம்** (Supplemental Nutrition Assistance Program) என்பது ஐக்கிய அமெரிக்காவில் ஏழை எளியவர்களுக்கும், குறைந்த வருமானம் உள்ளவர்களுக்கும் உணவுப் பொருள்களைச் சலுகை விலையில் வழங்கும் திட்டம் ஆகும். இந்தத் திட்டம் ஐக்கிய அமெரிக்கா வேளாண் துறையினாலும் சத்துணவு சேவைத் துறையினாலும் நிருவகிக்கப் படுகிறது. இதற்கு முன்பு இத்திட்டம் உணவு அட்டைத் திட்டம்  (பூட் ஸ்டாம்ப் திட்டம்) எனப் பெயர் பெற்றிருந்தது.

2016 ஆம் நிதி ஆண்டில் 44.2 மில்லியன் அமெரிக்கர்கள் இந்தத் திட்டத்தால் பயன் அடைந்தார்கள். 70.9 பில்லியன் டாலர்கள் மதிப்புள்ள உணவுப் பொருள்கள் வழங்கினார்கள். 2013 இல் நிலவிய பொருளியல் பின்னடைவின் போது இந்தத் திட்டத்தினால் விளிம்பு நிலையில் இருந்த மக்கள் மிகுந்த பலன்களைப் பெறறார்கள். அமெரிக்காவில் இது மிகப் பெரிய சத்துணவுத் திட்டம் எனக் கருதப்படுகிறது. 

## மேற்கோள்

பகுப்பு:அமெரிக்கப் பொருளாதாரம்
பிளாய்ட் மேவெதர்

**பிளாயிட் மேவெதர்** (இளையர்) (Floyd Joy Mayweather Jr.) என்பவர் அமெரிக்காவின் குத்துச் சண்டை விளையாட்டு வீரர் ஆவார். 1977 பிப்பிரவரி 24 இல் மிச்சிகனில் பிறந்த இவர்   1996 முதல் 2017 வரை   15 உலகப் பட்டங்களைப் பெற்றார். இவருடைய தந்தையார்  பிளாயிட் சீனியரும் குத்துச் சண்டை வீரர் ஆவார்.
1996 ஆம் ஆண்டில் அட்லாண்டா ஒலிம்பிக் போட்டிகளில் வெண்கலப் பதக்கத்தை வென்றதன் மூலம் மேவெதர் முழுநேர குத்துச்சண்டை வீரராக மாறினார்.

.இவர் கடந்த 2 ஆண்டுகளாக குத்துச்சண்டை போட்டிகளில் கலந்துகொள்ளாமல் ஓய்வில் இருந்தார். இந்நிலையில் அயர்லாந்தின் பிரபல குத்துச்சண்டை வீரரான மெக் கிரிகோருக்கு எதிராக 2017 ஆக்சுடு 26 இல் இலாசு வேகசில்  நடந்த போட்டியில் மீண்டும் போட்டியில்  இறங்கி வெற்றி பெற்றார்.

## மேற்கோள்

பகுப்பு:விளையாட்டு வீரர்கள்
பகுப்பு:1977 பிறப்புகள்
அஜித் தோவல்

**அஜித் குமார் தோவல்**, (பிறப்பு 20 ஜனவரி 1945) இந்தியக் காவல் பணி(ஓய்வு)  ஒரு முன்னாள் இந்திய புலனாய்வு மற்றும் சட்ட அமலாக்க அலுவலர் ஆவார். இந்தியாவின் 5 ஆவது மற்றும் தற்போதைய  இந்தியாவின் தேசிய பாதுகாப்பு ஆலோசகரான இவர் 2014 மே 30 முதல் இப்பதவியில் உள்ளார்.. இவர் 2004-2005 இல் புலனாய்வுத் துறையின் இயக்குநராக இருந்தார்.

## பாலகோட் வான் தாக்குதல்

14 பிப்ரவரி 2019 அன்று  புல்வாமா தாக்குதல்களுக்கு காரணமான பாகிஸ்தானில் செயல்படும் ஜெய்ஷ்-இ-முகமது இயக்கம் செயல்படும் பாலகோட் முகாம்களை அஜீத்  தோவலின் ஆலோசனையின் பெயரில் இந்திய விமானப்படை நடத்திய பாலகோட் தாக்குதல்கள் புகழ் பெற்றதாகும்.

## பதவி நீட்டிப்பு
அஜீத்  தோவலுக்கு 3 மே 2019 முதல் தேசிய பாதுகாப்பு ஆலோசகர் பதவி மேலும் ஐந்தாண்டுகளுக்கு நீட்டித்து இந்திய அரசு ஆனையிட்டுள்ளதுடன், அவருக்கு காபினெட் அமைச்சர் தகுதியும் வழங்கப்பட்டுள்ளது.

## மேற்கோள்கள்

பகுப்பு:1945 பிறப்புகள்
பகுப்பு:இந்திய அரசு அதிகாரிகள்
இந்தியாவின் பாதுகாப்பு ஆலோசகர்கள்
பகுப்பு:இந்திய காவல் பணி அதிகாரிகள்
பகுப்பு:பௌரி கர்வால் மாவட்ட நபர்கள்
பகுப்பு:இந்திய உளவாளிகள்
நிசுகலங்க மகாதேவர் கோவில்

**நிசுகலங்க மகாதேவர் கோவில்** (*Nishkalank Mahadev Temple*, அல்லது *Koliyak Shiva Temple*) இக்கோவில் இந்திய நாட்டில் குசராத்து மாநிலத்தில் பாவ்நகர் மாவட்டத்தில் பவநகர் வட்டத்திற்கு உட்பட்ட கடற்கரைக் கிராமமான கோலியாக்கிலிருந்து ஒரு கிலோமீற்றர்கள்  தொலைவில் கடலுக்குள் அமைந்துள்ள பாறையின் மேல் அமையப்பெற்றுள்ளது. இதில் *நிசுகலங்க்* என்றால் சுத்தமான இடம் என்று பொருள் கொள்ளப்படுகிறது.  

இங்கு அருள்பாலிக்கும் லிங்கனானது சுயம்பு  லிங்கம் ஆகும். இந்த ஆலயம் கடற்கரையில் இருந்து சுமார் ஒரு கிலோமீட்டர் தொலைவில் அரபிக்கடலில் அமைந்துள்ளது. தினமும் இங்கு சென்று வழிபட கடல் காலை 8 மணிக்கு தண்ணீரை உள்வாங்கிக்கொள்கிறது. பின்னர் 6 மணிநேரம் மட்டுமே தரிசனம் செய்யமுடியும். மீண்டும் தண்ணீர் அந்த இடத்தைச் சூழ்ந்துகொள்ளும். பின்னர் சிவன் கோவிலுக்குச் செல்லும் பாதை முழுவதுமாக மறைக்கப்பட்டுவிடும். இங்கு மாதத்தில் முழு மதியின் போதும் மறைமதியின் போதும் அலையின் அளவு அதிகமாக இருக்கும். 

## வரலாறு
மகாபாரதப் போரில் பாண்டுவின் மகன்களான பாண்டவர்கள் தனது பெரியப்பாவின் மகன்களான  கௌரவர்களைக் கொண்று பாரதப் போரை வென்றனர். பின்னர் தமது மாமாவான கிருட்டினின் அறிவுரையின்படி பாவத்தைத்தீர்க்க இந்த சிவாலயத்திற்கு வந்து ஐந்து சிவ லிங்கங்களை நட்டு வழிபட்டார்கள். பின்னர் இவர்களின் பாவங்கள் அனைத்தையுமே இங்கு இருக்கும் சிவன் போக்கியதாக வரலாறு கூறுகிறது.
 
## மேற்கோள்கள்
 

## வெளி இணைப்புகள்
ஒளிக்காட்சி
*Nish Kalank Mahadev (Kadal Kovil 1).flv – காணொளி – பகுதி 1
*Nish Kalank Mahadev (Kadal Kovil 2).flv - காணொளி -   பகுதி 2

பகுப்பு:பாவ்நகர் மாவட்டம்
பகுப்பு:குஜராத்திலுள்ள சிவன் கோயில்கள்
பகுப்பு:குசராத்தில் சுற்றுலாத்துறை
பகுப்பு:இந்திய இந்துக் கோயில்கள்
பகுப்பு:சிவன் கோயில்கள்
பகுப்பு:இந்து யாத்திரைத் தலங்கள்
கிறித்தோப் ஸ்டெயின்பெக்

**கிறித்தோப் ஸ்டெயின்பெக்** (*Christoph Steinbeck*) 1966 ஆம் ஆண்டில் செருமனியில் பிறந்த ஒரு வேதியியலாளர் ஆவார். ஜேர்மனி நாட்டின் யெனா நகரத்தில் உள்ள  ஃபிரடெரிக்-ஷில்லர்-பல்கலைகழகத்தில், பகுப்பாய்வு வேதியியல், வேதி தகவலியல் மற்றும் வேதியியல் புள்ளியியல் பேராசிரியராகப் பணியாற்றுகிறார்.

## கல்வி
 1995 ஆம் ஆண்டில் லூசி என்றழைக்கப்படும் அணுசக்தி காந்த அதிர்வு (NMR) தொடர்பாடல் பரிசோதனையிலிருந்து கட்டமைக்கப்பட்ட தெளிவுபடுத்தலுக்கான ஒரு மென்பொருள் நிரலுக்காக, ஸ்டெய்ன்பெக் பான் பல்கலைக்கழகத்தில் இருந்து தனது டாக்டர் பட்டத்தைப் பெற்றார். 2003 இல் இருந்து பேராசிரியராக கடமையாற்றி வருகின்றார்.

## ஆய்வு
ஸ்டெய்ன்பெக்,  வளர்சிதைமாற்றத்தின் உற்பத்திகளின், இரசாயன கட்டமைப்புகள் பற்றிய தெளிவுபடுத்தல் தொடர்பான ஆராய்ச்சிகளில் ஆர்வமிக்கவர். வேதி தகவலியலுக்காக திறந்த மூல மென்பொருட்களை உருவாக்கிய முதல் வேதியியலாளர்களில் இவர் ஒருவர். இவர் JChemPaint , Chemistry Development Kit எனும் மென்பொருட்களின் நிறுவனர், மற்றும் Chemical Entities of Biological Interest (ChEBI) இல் பணிபுரியும் குழுவிற்கு தலைமை தாங்கினார். இவர் 2008 ஆம் ஆண்டு முதல் 2016 ஆம் ஆண்டு வரை இங்கிலாந்தின் கேம்பிரிட்ஜ் நகரத்தில் உள்ள ஐரோப்பிய மூலக்கூறு உயிரியல் நிறுவனம் -ஐரோப்பிய உயிர் தகவலியல் நிறுவனம் (EMBL -EBI ) என்பவற்றின் , வேதி தகவலியல் மற்றும் வளர்சிதைமாற்றவியல் ஆய்வு குழுவிற்கு தலைமை வகித்தார். தற்போது ஜேர்மனி நாட்டின் யெனா நகரத்தில் உள்ள ஃபிரடெரிக்-ஷில்லர்-பல்கலைகழகத்தில், பகுப்பாய்வு வேதியியல், வேதியியல் மற்றும் வேதியியல் கணிதப் பேராசிரியராக கடமையாற்றுகிறார். இவர் 2005 இல் உருவாக்கப்பட்ட ப்ளூ ஒபெலிஸ்க் இயக்கத்தின் நிறுவன உறுப்பினரும் ஆவார்.

ஸ்டெய்ன்பெக், வேதி தகவலியலிற்கான ஆராய்ச்சி பத்திரிகையின் தலைமை ஆசிரியராகவும்,  வளர்சிதைமாற்றவியல்களுக்கான சங்கத்தின் இயக்குனராகவும், ஜேர்மனி நாட்டின் இரசாயன சங்கத்தின், கணினி-தகவல்-வேதியியல் பிரிவின் முன்னாள் தலைவராகவும் கடமையாற்றினார்.  இவர் இரசாயன அமைப்பு சங்கத்தின் முன்னாள் பொறுப்பாளராவும் இருந்தார். அத்தோடு இவர் கோட்பாட்டு ரீதியாக சார்ந்த வேதியியலாளர்களின் உலக சங்கத்தின் வாழ்நாள் உறுப்பினரும் ஆவார்.

## மேற்கோள்கள்

## வெளி இணைப்புகள்
*  
* 

பகுப்பு:1966 பிறப்புகள்
பகுப்பு:செருமானிய வேதியியலாளர்கள்
பகுப்பு:வாழும் மக்கள்
துளசி ஹெலன்

**துளசி ஹெலன்** என்றழைக்கப்படும் துளசி ஏகானந்தம், (Thulasi Helen; பிறப்பு 1986) சென்னையில் இருந்து வந்த இளம் பொழுதுபோக்கு இந்திய குத்துச்சண்டை வீரர் ஆவார். இவர் 2000 ஆம் ஆண்டில் 42 கிலோ முதல் 44 கிலோ வரை உள்ள எடைப் பிரிவில் புது டில்லியில் 23 ஆவது YMCA குத்துச்சண்டை போட்டியில் தனது முதல் தங்கப் பதக்கத்தை வென்றார். அவரது வேகமான கால் இயக்கத்தினாலும் குத்துச்சண்டையின் வேகத்தினாலும் இந்தியாவின் ”தென் முகமது அலி”  என்று அழைக்கப்படுகிறார்.

## வாழ்க்கை
துளசி ஏகானந்தம் 1986 இல் பிறந்தார். இவரது 12 வயதில், அவருடைய மூத்த சகோதரி குத்துச்சண்டைப் போட்டிகளில் பங்குபெற்றதைப் பார்த்து, தானும் குத்துச்சண்டை பயிற்சி வகுப்பில் சேர்ந்தார். அதே சமயத்தில் ஒரு குடும்ப தகராறுக்குப் பின் வீட்டிலிருந்து ஓடிப்போனார் அவர் மதத்தை மாற்றிக்கொள்ள மறுத்துவிட்டதால் அவருடைய பெற்றோருடன் கருத்து வேறுபாடு ஏற்பட்டது. அவர் பள்ளியிலிருந்து இடையிலேயே நீங்கினார். பின் தாத்தா பாட்டி, நண்பர்கள் விடுதிகளிலும், இரயில் நிலையங்களிலும், கடற்கரையிலும் பல்வேறு இடங்களிலும் வாழ்ந்து வந்தார். அவர் கிடைக்கும் வேலைகளை செய்து பணம் சம்பாதித்தார். 2000 ஆம் ஆண்டில் 23 ஆவது YMCA குத்துச்சண்டை வாகையர் போட்டியில் 42-44 கிலோ பிரிவில் தங்கப் பதக்கம் வென்ற பிறகு, இந்திய விளையாட்டு ஆணையத்தின் சிறப்பு பயிற்சிக்குத் தேர்ந்தெடுக்கப்பட்டார். அதன் பிறகு, மேரி கோமை வென்றார். ஆனால், 2011 ல், பாலியல் துன்புறுத்தல் வழக்கு தொடுத்த பின், தமிழ்நாடு மாநில குத்துச்சண்டை சங்கத்துடன் சரியான இணக்கம் ஏற்படவில்லை. அவர் பொருளாதார ரீதியாக துன்பப்பட்டார். அந்த நேரத்தில் அவர் மாநில அணியிலிருந்தும் விலகினார், சில ஆண்டுகளுக்கு அந்த விளையாட்டில் கலந்துகொள்வதைத் தவிர்த்தார். தலித் பெண் என்று சாதிரீதியாக, தமிழ்நாட்டின் குத்துச்சண்டை சங்கம் உட்பட அனைத்திலும் பாகுபாடுகள் இருந்தபோதிலும், தன் முயற்சிகள் மூலமாகவே தன் வெற்றிகள் அனைத்தும் இருந்ததாக அவர் நம்பினார். இவர் தனது திருமண வாழ்க்கையில் சிலகாலமே இருந்தார், 2016 ஆம் ஆண்டில் ஒரு உடற்பயிற்சி நிலையத்தில் பயிற்றுவிப்பாளராகப் பணியாற்றி வந்தார், அந்த நேரத்தில் குத்துச்சண்டைப் போட்டிகளில் தொழில்முறையில் பங்கேற்கும் நோக்கத்துடன் பயிற்சியை முனைப்புடன் தொடர்ந்தார். 2017 களில் அவர் பல தற்காப்புக்கலை நிகழ்ச்சிகளில் கலந்து கொண்டார்.

## விருதுகள்
### தங்கப்பதக்கம்
* 23 ஆவது YMCA குத்துச்சண்டை வாகையர்பட்டம், புது தில்லி, 2000
* அகில இந்திய அழைப்பு குத்துச்சண்டை வாகையர் பட்டம், அகோலா, 2003
### வெண்கலப் பதக்கம்
* சர்வதேச குத்துச்சண்டை வாகையர் அழைப்பிதழ், 2002
* இளம் மகளிர் தேசிய வாகையர், 2002
* சர்வதேச அழைப்பிதழ் குத்துச்சண்டை சாம்பியன்ஷிப், 2005
* பெண்கள் தேசிய வாகையர், 2008:(மூத்தோர்)

ஹெலன், 2016 ஆம் ஆண்டு வரை மொத்தம் 30 பதக்கங்களை வென்று 2016 ஆம் ஆண்டில் உலகத் தமிழ் சேம்பர் ஆஃப் காமர்ஸ் (WTCC) சாதனையாளர் விருதை வென்றார்.

## திரைப்படம்
லைட் ஃப்ளை, ஃப்ளை ஹை,  சூசன் ஓஸ்டிகார்ட் மற்றும் பீட் ஹோஃப்ஸெத் ஆகியோரால் இயக்கப்பட்ட படம்  ஆகியவை ஹெலனை மையப்படுத்திய படமாகவும் விருப்பமற்ற திருமணத்திலிருந்து மீண்டு சுதந்திரத்திற்காக உண்மையில் போராடும் ஒரு இளம் பெண்ணை மையப்படுத்தி சித்தரிக்கும் விதமாகவும் அமைந்துள்ளன.

## மேற்கோள்கள்

பகுப்பு:இந்தியக் குத்துச்சண்டை வீரர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1986 பிறப்புகள்
மாருதப்புரவீகவல்லி

**மாருதப்புரவீகவல்லி** சோழ மண்டலத்தை ஆண்ட திசையுக்கிரசிங்க மன்னனின் மகள்.

இளவரசி மாருதப்புரவீகவல்லி கூனல் தோற்றமுள்ள முனிவர் ஒருவரைக் கிண்டல் செய்ததினால் அவர் கொடுத்த சாபத்தால், குதிரை முகமும் குஷ்ட ரோகமும் அவளைப் பீடித்துக்கொண்டது, பல சிகிச்சைகள் செய்தும் அவளுக்கு நோய் மாறவில்லை. அவள் தரிசிக்காத கோவில்கள் இல்லை. அவளது நோய் தீராததைக் கண்டு, தவசி ஒருவரின் வாக்குப்படி வட இலங்கையில் உள்ள கீரிமலை என்ற திவ்விய தீர்த்தத்தில் நீராடச் சென்றாள். அவளுக்குத் துணையாகச் செவிலித்தாய், பணிப்பெணகள் போர்வீரர்களும்; சென்றனர். அவர்கள் தங்கியிருந்த இடம் “குமாரத்தி பள்ளம்” எனவும், அவள் குளித்த கிணறு இருந்த இடம் வல்லிக் கிணற்றடி என இடப்பெயர்களுடையன. இவ்விடங்கள் மாவிட்டபுரத்து அருகே காணப்படுகின்றன.

மாருதப்புரவீகவல்லியின் குதிரை முகம் பிறர், பார்வைக்கு நீங்கினாலும் அவளது சொந்த பார்வையிலிருந்தும் நினைவில் இருந்தும் நீங்கப் பெறவில்லை. அதன் காரணம் என்ன என்று ஆராய்ந்த போது முருகன் வழிபாட்டுக்கு முதல் பிள்ளையாருக்கு வழிபாடு செய்யாததே எனத் தெரியவந்தது. தான் செய்த தவறுக்கு பிராயசித்தமாக ஏழு இடங்களில் பிள்ளையாருக்கு கோவில் அமைத்து மாருதப்புரவீகவல்லி வழிபட்டாள். கொல்லங்கலட்டி, வரத்தலம், ஆலங்கொல்லை, கும்பிழாவளை, பெருமாக்கடவை. ஆலங்குழாய், கல்வளை என்பனவே அப்பிள்ளையார் தலங்கலாகும். பிள்ளையாருக்குக் கோவில் அமைத்து வழிபட்ட பின் இளவரசியின் குதிரைமுகம் அவளது பார்வைக்கு முற்றாக நீங்கியது என்கிறது மரபு வழி வந்த கதை.

கி.பி 9-ஆம் நூற்றாணடில் வாழ்ந்த உக்கிரசிங்கன் என்ற மன்னன் குதிரைமுகம் நீங்கி அழகியத் தோற்றத்தோடு இருந்த மாருதப்புரவீகவல்லி பற்றி அறிந்தான். அவளை சந்தித்து அவள் மேல் காதல் கொண்டான். தான் உக்கிரசிங்கனை மணம் முடிக்க வேண்டுமாகில் முருகன் கோவில் ஒன்றினைக் கட்ட சம்மதிக்க வேண்டும் என்றாள். அவளது வேண்டுகோளின்படி மன்னனும் சம்மதம் தெரிவித்தான். மாவிட்டபுரம் முதலாகத் தென் திசைகளில் ஐந்து முருகன் கோவில்களை ஸ்தாபித்தாள். மாருதப்புரவீரகவல்லி முருகன் விக்கிரகத்தை தென்னிந்தியாவில் இருந்து தன் தந்தை மூலம் வரவழைத்தாள். காங்கேயன் (முருகன்) விக்கிரகம் இந்தியாவில் இருந்து வந்திறங்கிய துறைமுகம் காங்கேசன்துறை எனப்படுகின்றது. அத் துறைமுகம் மாவிட்டபுரத்துக்கு வடக்கே இரு மைல் தூரத்தில் உள்ள ஊராகும்.

பகுப்பு:யாழ்ப்பாணத் தொல்லியல்
பகுப்பு:யாழ்ப்பாண வரலாறு
டிம் குக்

**டிம் குக்** (*Timothy Donald Cook*)(பிறப்பு 1 நவம்பர் 1960) என்பவர் அமெரிக்கத் தொழில் முனைவோர் மற்றும் தொழில் பொறியாளர் ஆவார். இவர் 2011 ஆகத்து 24 முதல் ஆப்பிள் நிறுவனத்தின் முதன்மைச் செயல் அதிகாரியாகச் செயல்பட்டு வருகிறார். ஆப்பிள் நிறுவனத்தின் நிறுவனர் ஸ்டீவ் ஜாப்சின் பதவி விலகலுக்குப் பின் டிம் குக் ஆப்பிள் நிறுவனத்தின் முதன்மைச் செயல் அதிகாரியாகப் பொறுப்பேற்றார்.
1998 மார்ச்சில் இவர் ஆப்பிள் நிறுவனத்தில் சேர்ந்தார். தொடக்கத்தில் உலகளாவிய விற்பனைக்கான துணைத் தலைவர் என்ற பதவியில் இருந்தார்.

## வாழ்க்கைக் குறிப்புகள்
அமெரிக்காவில், அலபாமா மாநிலத்தில், மொபயில் என்ற ஊரில் டிம் குக் பிறந்தார். இவருடைய தந்தை டோனால்ட் கப்பல் கட்டுமிடத்தில் ஊழியராகப் பணி புரிந்தார். தாயார் ஒரு மருந்தகத்தில் பணி செய்தார்.
இவர் பள்ளிப் படிப்பை முடித்து 1982-ல் ஆபர்ன் பல்கலைக்கழகத்தில் தொழில் பொறியியலில் பட்டம் பெற்றார். பின்னர் டியூக் பல்கலைக்கழகப் பள்ளியில் 1988-ல் மேலாண்மையில் முது நிலைப் பட்டம் பெற்றார்.

## மேற்கோள்கள்

பகுப்பு:அமெரிக்கர்கள்
பகுப்பு:வாழும் மக்கள்
பகுப்பு:1960 பிறப்புகள்
பகுப்பு:ஆப்பிள் நிறுவனம்
கோவை - 36 (நெல்)

**கோ - 36** (*CO 36*) (வேளாண் வழக்கு **திருச்செங்கோடு ஒட்டு**, ஆங்கிலம்: *Thriuchengodu Ottu*) எனப்படும் இந்த நெல் வகை, **[[ஐ ஆர் 8 (நெல்)|ஐ ஆர் - 8]]** மற்றும் **[[கோவை - 32 (நெல்)|கோ - 32]]** (*IR 8 x CO 32*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1973 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
கோவை - 37 (நெல்)

**கோ - 37** (*CO 37*) (வேளாண் வழக்கு **வைகை**, ஆங்கிலம்: *Vaigai*) எனப்படும் இந்த நெல் வகை, **டீ என் - 1** மற்றும் **[[கோவை - 29 (நெல்)|கோ - 29]]** (*TN 1 x CO 29*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1974 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
வேனில் உறக்கம்

[வலது|thumb|[பிரான்சு|பிரான்சிலுள்ள மான்ட்பாசினில் பெருஞ்சீரக செடியில் உள்ள நத்தைகள்]]
**வேனில் உறக்கம் (Aestivation** அல்லது **æstivation)** என்பது   உயர் வெப்பநிலை மற்றும் வறண்ட காலநிலையில் விலங்குகள் தங்களைக் காத்துக்கொள்ளும் வகையில், பனிக்கால உறக்கம் போன்று செயலற்ற தன்மையோடு உறங்கி, குறைந்த அளவிலான வளர்சிதை மாற்ற விகிதத்துடன் செயலற்ற நிலையில் இருத்தல் ஆகும்.   இது வெப்பம் மற்றும் வறட்சி மிகுந்த காலங்களான, சூடான உலர் பருவத்தில், பெரும்பாலும் கோடை மாதங்களில் நடக்கும். முதுகெலும்புள்ள மற்றும் முதுகெலும்பு அற்ற விலங்குகள் உயர் வெப்பநிலையிலிருந்து தங்களுக்கு சேதமேற்படுவதைத் தவிர்ப்பதற்காக இந்த வேனில் உறக்கத்தில் ஆழ்கின்றன. நிலவாழ் மற்றும் நீர்வாழ் உயிரினங்கள் இரண்டும் இந்த உறக்கத்தை அடைகின்றன. இவ்வாறு சில வகை நத்தைகள், பாலைவன ஆமை, சில வகைத் தவளைகள் முதலியவை பெரும்பாலானவை பாலைவன மணலுக்குள் புதைந்துகொண்டு உறங்க ஆரம்பித்துவிடுகின்றன.
## மேற்கோள்கள்

பகுப்பு:விலங்கின நடத்தையியல்
பகுப்பு:தூக்கம்
அம்மோனியம் இரும்பு(II) சல்பேட்டு

**அம்மோனியம் இரும்பு(II) சல்பேட்டு **(*Ammonium iron(II) sulfate or Mohr's salt*),  (NH4)2Fe(SO4)2·6H2O என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இச்சேர்மமானது, Fe2+ மற்றும் NH4+ என்ற இரண்டு நேர்மின் அயனிகளைக் கொண்டுள்ளது. இச்சேர்மம், அன்னபேதி (அல்லது) பெர்ரசு சல்பேட்டு மற்றும் அம்மோனியம் சல்பேட்டு ஆகியவை கலந்த இரட்டை உப்பாக வகைப்படுத்தப்படுகிறது. இது ஆய்வகத்தில் பயன்படுத்தப்படும் பொதுவான வினைக்காரணியாகும். இதர பெர்ரசு சல்பேட்டு உப்புகளைப் போல பெர்ரசு அம்மோனியம் சல்பேட்டு உப்பும் நீரில் கரைந்து  [Fe(H2O)6]2+,என்ற நீருடன் இணைந்த எண்முகி மூலக்கூறு வடிவத்தைக் கொண்ட அணைவுச்சேர்மத்தைத் தருகிறது.

## அமைப்பு
இந்தச் சேர்மமானது இசுகோனைட்டுகள் அல்லது டுட்டனின் உப்புகள் என அழைக்கப்படும் இரட்டை உப்புக்களின் குழுவின் அங்கமாக உள்ளது.  டுட்டனின் உப்புகள் ஒற்றைச் சாய்வுடைய படிக அமைப்பையும் M2N(SO4)2**.**6H2O (M = பல்வேறு ஒற்றைநேரயனிகள்) என்ற வாய்ப்பாட்டையும் கொண்ட சேர்மங்களாகும். பிணைப்பு வகையைப் பொறுத்த வரை படிகங்கள் எண்முகி வடிவ [Fe(OH2)6]2+ மையங்களைக் கொண்டுள்ளன. இவை சல்பேட்டு மற்றும் அம்மோனியம் அயனிகளுடன் ஐதரசன் பிணைப்பால் இணைக்கப்பட்டள்ளன.
[இடது|thumb|220x220px|[ஐதரசன் பிணைப்புடனான பெர்ரசு அம்மோனியம் சல்பேட்டு உப்பின் அமைப்பு   (N - கருஊதா, O சிவப்பு; S - ஆரஞ்சு, Fe = பெரிய அளவிலான சிவப்பு).]]

செருமானிய நாட்டு வேதியியலாளர் கார்ல் பிரெடெரிக் மோர் என்பவரின் பெயரால் இந்த உப்பானது மோரின் உப்பு எனவும் அழைக்கப் படுகிறது. இவர் 19 ஆம் நூற்றாண்டில் தரம்பார்த்தல் சோதனைகளில் பல முன்னேற்றங்களைக் கொண்டு வந்தவராவார்.

## பயன்பாடுகள்
பகுப்பாய்வு வேதியியலில் இந்த உப்பானது பெர்ரசு அயனிகளைத் தருவதற்கான தெரிவு செய்யப்பட்ட மூலமாக அமைகிறது. ஏனெனில், இச்சேர்மமானது நீண்ட காலம் சேகரித்து வைக்கப்படுவதற்கான ஆக்சிசனேற்றத்திற்கு எதிரான நிலைப்புத் தன்மையைக் கொண்டுள்ளது. இந்த நிலைப்புத் தன்மையானது,  பெர்ரசு/பெர்ரிக் ஆக்சிசனேற்ற ஒடுக்க இரட்டைகளின் மீது pH ன் விளைவை பிரதிபலிக்கும் கரைசல்கள் வரையிலும் விரிவடைகிறது. இத்தகைய ஆக்சிசனேற்றங்கள் அதிக pH மதிப்பு கொண்ட கரைசல்களில் உடனடியாக நிகழ்கிறது. அம்மோனியம் அயனிகள் மோரின் உப்பு அடங்கிய கரைசல்களை சிறிதளவு அமிலத்தன்மை உடையதாக மாற்றி ஆக்சிசனேற்ற வினையின் வேகத்தைக் குறைக்கிறது. சல்பூரிக் அமிலமானது பொதுவாக இக்கரைசல்களுடன் பெர்ரசு அயனியானது ஆக்சிசனேற்றம் அடைவைக் குறைக்கும் பொருட்டு சேர்க்கப்படுகிறது.

இச்சேர்மம் ஃப்ரிக்கின் டோசுமீட்டர் என்ற கருவியில் அதிக அளவு காமா கதிர்களின் வீச்சினை அளக்கப்  பயன்படுத்தப்படுகிறது.

## தயாரிப்பு
மோரின் உப்பானது மோலார் சமான நீரேற்றப்பட்ட பெர்ரசு சல்பேட்டு மற்றும் அம்மோனியம் சல்பேட்டு மற்றும் சிறிதளவு சல்பூரிக் அமிலம் இவற்றின்  நீரில் கரைக்கப்பட்ட கலவையிலிருந்து கிடைக்கும் கரைசலைப் படிகமாக்குவதால் தயாரிக்கப்படுகிறது. பெர்ரசு அம்மோனியம் சல்பேட்டானது வெளிர் பச்சை நிறப் படிகங்களாக கிடைக்கிறது.

## மாசுகள்
ஆய்வக வேதிப்பொருட்களுக்கான தூய்மைத் தரநிலைகள் நிலையான மோர் உப்புக்கு ≥99% தூய்மையை மட்டுமே குறிப்பிடுகின்றன. தரம்பார்த்தலில் பயன்படுத்தப்படுவதற்கு முன் உப்பானது மறுமுறை படிகமாக்கப்பட்டு, வடிகட்டி, கழுவி உலர வைக்கப்பட வேண்டும். பொதுவான உலோக மாசுகளாக Mg, Mn, Ni, Pb மற்றும் Zn ஆகியவை உள்ளன.

## மேற்கோள்கள்

பகுப்பு:அமோனியம் சேர்மங்கள்
பகுப்பு:இரும்பு சேர்மங்கள்
பகுப்பு:சல்பேட்டுகள்
பகுப்பு:இரட்டை உப்புகள்
மிரோஸ்லாவ் லாஜ்காக்

**மிரோஸ்லாவ் லாஜ்காக்**  (Miroslav Lajčák  20 மார்ச்சு 1963  ) என்பவர் சுலோவாக்கியா நாட்டின் வெளியுறவு அமைச்சர் ஆவார்.  இவர் ஐக்கிய நாட்டுப்  பொதுச் சபையின் தலைவராக 2017 ஆம் ஆண்டு மே 31 ஆம் தேதி தேர்வு செய்யப்பட்டார். 2017 செப்டம்பர் 12 ஆம் தேதியில் அவர் பதவியேற்க உள்ளார்.

## வாழ்க்கைக் குறிப்புகள்
### இளமையும் கல்வியும்

பிரட்டீஸ்லாவாவில் உள்ள கொமினியஸ் பல்கலைக்கழகத்தில் படித்து சட்டம் பயின்று பட்டதாரி ஆனார். பின்னர் பன்னாட்டு உறவுகள் என்ற கல்வியில் முதுகலைப்  பட்டம் பெற்றார்.  செருமனியில் பாதுகாப்பு தொடர்பான படிப்பில் ஈடுபட்டார். 

### தூதுவர்ப் பணிகள்
லாஜ்காக்  பொதுவுடைமை வீழ்ச்சி அடைவதற்கு முன் செக்கோசுலோவாக்கியாவில் பொதுவுடைமைக் கட்சியில் உறுப்பினராக இருந்தார் 1988 இல்  செக்கோசுலோவாக்கியா அயலக அமைச்சரவையில் சேர்ந்தார்.
1991 முதல் 1993 வரை மாசுகோவில் உள்ள செக்கோசுலோவாக்கியா மற்றும் சுலோவாக்கியா தூதரகங்களில் 
பணி செய்தார். 1994 முத்த 1998 வரை சப்பான் நாட்டுக்கு சுலோவாக்கியாவின் தூதராக இருந்தார்.
2001 முதல் 2005 வரை பெல்கிரேடில் சுலோவாக்கியாவின் தூதராகப் பணியாற்றினார். 
பின்னர் 2007 சூன் முதல் 2009 மார்ச்சு வரை போஸ்னியா,  எரிசகோவினா பகுதிகளுக்கு உயர் மட்ட பிரதிநிதியாக அமர்த்தப்பட்டார்.

### அமைச்சர் பணிகள்
2009இல் சுலோவாக்கியாவின் அயல்நாட்டு அமைச்சராகவும்,   2010 திசம்பர் முதல் 2012 ஏப்பிரல் வரை இரசியா கிழக்கு அண்மை நாடுகள் மேற்கு பால்கன்ஸ் ஆகியவற்றுக்கு மேலாண் இயக்குநராகவும் பணி ஆற்றினார்.
2012 ஏப்பிரலில் சுலோவாக்கிய அமைச்சரவையில் அயலக அமைச்சர் மற்றும் துணை முதலமைச்சராகவும் 
அமர்த்தப்பட்டார்.

### ஐக்கிய நாட்டு அவை பொதுச் செயலாளர் தேர்தலில்

பான் கி மூன் என்ற ஐக்கிய நாட்டுப் பொதுச் செயலாளரை அடுத்து புதிய பொதுச் செயலாளரைத் தேர்ந்தெடுக்க லாஜ்காக் சுலோவாக்கியா வேட்பாளராக 2016 ஆம் ஆண்டில் விண்ணப்பத்தை அளித்தார். 

## மேற்கோள்

பகுப்பு:ஐக்கிய நாடுகள் சபை
பகுப்பு:1963 பிறப்புகள்
பரதசேனாபதீயம்

**பரதசேனாபதீயம்** ஒரு நாடக இலக்கண நூல். இதன் ஆசிரியர் ஆதி வாயிலார் என்பவர். இந்நூல் சிலப்பதிகார உரைப்பாயிரத்தில் சிலப்பதிகாரக் கருத்தரியத் துணை நூலக அடியார்க்கு நல்லாரால் கொள்ளப்பட்டதென்று தெரிகிறது. அடியார்க்கு நல்லார் காலத்தில் இருந்தது போலும் இப்போது இல்லை இதே பெயருள்ள நூல் ஒன்று அண்மையில் வெளியாகியுள்ளது. ஆனால் அது பிற்காலத்தில் எழுதிய நூல் என்று தெரிகிறது.

பகுப்பு:இலக்கண நூல்கள்
நர்மதைப் புனித நீராடும் விழா

**நர்மதைப் புனித நீராடும் விழா** (நர்மதா புஷ்கரம்) நர்மதை ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.

## 12 நாள்கள்
குரு ரிஷப ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது. 

அமர்கந்தக் கோயில், ஓங்காரேஸ்வரர் கோயில், சௌஷாத் யோகினி கோயில் (ஜபல்பூர்), சௌபீஸ் அவதாரக்கோயில், மகேஸ்வரர் கோயில் (நேமவார்), சித்தேஸ்வரர் கோயில், மற்றும் போஜேஸ்வரர் கோயில் (போஜ்பூர்) ஆகிய கோயில்கள் பழமையும் பெருமையும் வாய்ந்தவை. 12 ஜோதிர்லிங்கத் தலங்களில் ஒன்றான ஓங்காரேஸ்வரர் கோயிலும், அம்ரார்கந்தும் நர்மதை ஆற்றில் புனித நீராட மிகச் சிறந்த இடங்களாகும்.

## பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம் , சரஸ்வதி புஷ்கரம், யமுனா புஷ்கரம் , கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம்,  துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.

## மேற்கோள்கள்
  

பகுப்பு:பண்டிகைகள்
பகுப்பு:இந்து சமய விழாக்கள்
பகுப்பு:நருமதை
துங்கபத்திரா புஷ்கரம்

**துங்கபத்திரா புஷ்கரம்** துங்கபத்திரை ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும். 

## ராசிக்குரிய நதிகள்
மேஷம்-கங்கை, ரிஷபம்-நர்மதை, மிதுனம்-சரஸ்வதி, கடகம்-யமுனை, சிம்மம்-கோதாவரி, கன்னி-கிருஷ்ணா, துலாம்-காவிரி, விருச்சிகம்-தாமிரபருணி, தனுசு-பிரம்மபுத்திரா, மகரம்-துங்கபத்திரா, கும்பம்-சிந்து, மீனம்-பிரணீதா என்ற வகையில் ராசிக்குரிய நதிகள் அமையும். மகர ராசிக்குரிய துங்க-பத்திரா மேற்குத் தொடர்ச்சி மலையில் கங்கா மூலா என்னுமிடத்தில் உற்பத்தியாகி கர்நாடக மாநிலத்திலிருந்து ஆந்திர மாநிலம் வரை பாய்கிறது. 

## 12 நாள்கள்
குரு மகர ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.  20 நவம்பர் 2020 முதல் 1 டிசம்பர் 2020 வரை ஆனேகுந்தி சிந்தாமணி கோயில் படித்துறையில் இவ்விழா நடைபெறுகிறது. நாட்டில் நிலவும் அசாதாரண நிலையைக் கருத்தில் கொண்டு தொற்று நோய்ப் பரவல் தடுப்புக்காக மத்திய அரசும் கர்நாடக அரசும் வகுத்துள்ள விதிகளின்படி விழா எளிமையாக நடைபெறும். 

## பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம்,  சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.

## மேற்கோள்கள்
  

பகுப்பு:பண்டிகைகள்
பகுப்பு:இந்து சமய விழாக்கள்
பகுப்பு:கருநாடக விழாக்கள்
பிராணஹிதா ஆறு

**பிராணஹிதா ஆறு** (Pranhita River), இந்தியாவில் பாயும் முக்கியமான ஆறுகளுள் ஒன்றாகும்.

## துணையாறு
இது கோதாவரி ஆற்றின் பெரிய துணையாறு ஆகும். பைன்கங்கை ஆறு, வர்தா ஆறு  ஆகிய இரண்டு ஆறுகளின் நீரும் இணைந்த நிலையில் இந்த ஆற்றின் நீர் காணப்படுகிறது. பரந்த அளவிலான இவை துணையாறுகளாக மகாராட்டிர மாநிலத்தின் விதர்பா பகுதியிலும் சாத்பூரா மலைத்தொடரின் தென் பகுதியையும் வளப்படுத்துகின்றன. இந்தியாவில் காணப்படுகின்ற ஏழாவது பெரிய துணை வடிநிலமாக இந்த ஆறு உள்ளது.
 measuring about 1,09,078&nbsp;km2 குறிப்பிடத்தக்க ஆறுகளான நர்மதை மற்றும் காவிரியின் தனித்த வடிநிலத்தைவிட பெரிதாக காணப்படுகிறது.

## பிறப்பிடம்
வார்தா ஆறும், (நீர்ப்பாசனப் பகுதி: 46,237&nbsp;கி.மீ.2) வைன்கங்கா ஆறும் (நீர்ப்பாசனப் பகுதி:49,677&nbsp;கி.மீ.2) சங்கமிக்கும் இடத்தில் இந்த ஆறு தொடங்குகிறது. இந்த சங்கமிக்குமிடமானது மகாராட்டிரம் மற்றும் தெலுங்கானா மாநிலங்களுக்கிடையே கௌதாலா (சிர்பூர் ககஸ்நகர் அருகே)  அமைந்துள்ளது. அகன்ற படுகையைக் கொண்டுள்ளது.

## ஆற்றின் போக்கு
இந்த ஆறு சுமார் 113 கி.மீ. தூரம் ஓடுகிறது. இறுதியில் கோதாவரியில் கலக்கிறது.

## அணை
இதுவரை இந்த ஆற்றில் அணை கட்டப்படவில்லை. இருப்பினும் ரூ.38,500 கோடியில் மதிப்பீட்டில் ஒரு குறுக்கணை கட்டுவதற்கான திட்டம் தற்போது மேற்கொள்ளப்பட்டு வருகிறது.

## பயன்பாடு
சிரோன்சா மற்றும் காளீஸ்வரம் இடையே நீர்ப் போக்குவரத்திற்கு இந்த ஆறு பயன்படுகிறது. 12 ஆண்டுகளுக்கு ஒரு முறை நடைபெறுகின்ற புஷ்கரம் விழா இங்கும் நடைபெறுகிறது.

## மேற்கோள்கள்

பகுப்பு:இந்து தொன்மவியல் ஆறுகள்
பகுப்பு:மகாராட்டிர ஆறுகள்